A NETFLIX SAJÁT GYÁRTÁSÚ SOROZATA
Lássuk, hol tartunk!
Megtanultad, hogyan ragadd meg a hatalmat, taposd el az ellenfeleidet,
kényszerítsd alávetettségbe a népet,
és hogyan cseréd az igazságot a saját valóságodra.
Ideje megvalósítani a zsarnokság igazi ígéretét,
és létrehozni az utópiát az országodban,
amely lehetőségként mindig megvolt.
A veszélyesebb és izgalmasabb zsarnokok
tényleg azt hiszik, hogy jobb világot teremtenek.
Az országnak új zászló kellene? Nem gond.
Újuljon meg az oktatási rendszer,
és főleg rólad szóljon? Miért ne?
A kézikönyv minden eszközt megad a tökéletes társadalmad megteremtéséhez.
Ennek volt a szakértője Moammer Kadhafi,
aki az élete céljává tette Líbia teljes átalakítását,
és ezért mindenen és mindenkin átgázolt.
A Közel-Kelet veszett kutyájának a célja a világforradalom.
Kövesd a példáját, és felfedezheted,
hogyan teremthetsz földi paradicsomot,
amelyben te mutatod az utat.
TEREMTS ÚJ TÁRSADALMAT
Moammer Kadhafi különc víziója átalakította az országa életét
olyan módon, ami egyszerre volt jó, rossz és nagyon furcsa.
Kadhafi némileg tragikus figura.
Eleinte tényleg meg akarta változtatni a társadalmat,
és végül elkezdett hinni a saját propagandájában.
Hírhedten korrupt és kapzsi volt.
Extrém módon viselkedett és öltözött.
A külföldi látogatásain a sátrában aludt.
Azonban minden különcsége ellenére
a forradalmi és divatikon 42 évig maradt hatalmon.
SZADDAM HUSSZEIN KÉTSZERESE
ADOLF HITLER NÉGYSZERESE
IDI AMIN ÖTSZÖRÖSE
Mielőtt megnéznénk, hogyan formálta a saját képére Líbiát,
érdemes átismételni pár dolgot.
Itt van a megoldás.
1. TÉNY KADHAFI A SEMMIBŐL JÖTT
Moammer Kadhafi szülei analfabéta beduinok voltak.
Zord vidéken éltek.
Líbia rendkívül szegény ország volt.
A kitörésre a hadsereg volt az egyetlen lehetőség,
és Kadhafi meg is ragadta.
2. TÉNY KADHAFI 26 ÉVESEN JUTOTT HATALOMRA
Kadhafi végtelenül korruptnak tartotta a Nyugat által támogatott királyt.
Vértelen puccs volt,
mert Líbiában nem léteztek olyan intézmények,
amelyek elég szervezettek lettek volna ahhoz, hogy megvédjék a királyt.
3. TÉNY KADHAFI JÓT AKART (ELEINTE)
Kadhafi kezdetben valószínűleg őszinte reformer volt.
Modernizálni akarta az országot.
Felszabadítóként üdvözölték
az arab és az afrikai világban.
De igazából senkit sem akart felszabadítani.
Rabszolgát akart csinálni belőlük.
Kadhafi példája
megmutatja, miért ígéretes és veszélyes egy új társadalom felépítése.
Ha sikert akarsz elérni, kell pár alapszabály,
amelyeket neked kell lefektetned.
TAKTIKA LÉGY TE A TÖRVÉNY
Az új társadalom megteremtőjeként több vagy államfőnél.
A nemzet atyja vagy, és a szereteted kimutatásához
kemény kézzel kell terelned a nyájad.
A zsarnokok mindig a köznép jogainak csorbításával uralkodnak.
Azt állítják, ez az állam, a nép érdekében történik.
Hiszen egy zsarnok mindent jobban tud.
Miután 1979-ben hatalomra jutott,
Khomeini ajatollah eltörölte a válási törvényt,
és hétéves korra vitte le a házasság alsó korhatárát.
Hitler idején a nácik szigorúan korlátozták a dohányzást,
mivel Hitler gyűlölte a dohányfüstöt.
Szaparmurat Nijazov türkmén diktátor
2006-ban betiltotta a playbecket a koncerteken,
és kiűzte a kutyákat a fővárosból
a kellemetlen szaguk miatt.
Mint minden diktátor, Kadhafi is tudta, hogy korlátoznia kell a szabadságjogokat,
ezért megszüntette a szólásszabadságot és a gyülekezési jogot.
Menet közben találta ki a szabályokat.
Az iszlám törvények alapján
betiltotta az alkoholt és bezáratta a night clubokat.
Bejárónő alkalmazása,
magánpraxist folytató ügyvédek vagy orvosok,
a taxi leintése… ezeket is betiltotta.
A házasságtörésért korbácsolás és kézlevágás járt.
Kadhafi betiltotta a szakszervezeteket, a sztrájkokat,
és lecsapott az új társadalom igazi ellenségére: a külföldi csirkére.
Kadhafi azt mondta, minden líbiai termelje meg az élelmét.
Az élelmiszert importáló ország rab,
kezdjük tehát a csirkével. Minden líbiai tartson csirkét.
De az ország felszabadítása a bolti csirke alól
nem hoz nagy sikert.
Mire beköszöntött 1976, kiderült, hogy a nép nem osztja a nézeteit
az uralommal kapcsolatban.
Egyre zsarnokibbá válik. A választásokat eltörlik.
Minden pozícióba a hű emberei kerülnek.
Egyre jobban halad a klasszikus diktatúra felé.
És bár sok líbiai fogadta el
Kadhafit az ország abszolút urának, akadt szórványos ellenállás is.
1976. ÁPRILIS
Ahogy erősödik Kadhafi elnyomása,
a diákok tiltakozni kezdenek,
és a szabadságjogok visszaállítását követelik.
A rendszer válságba kerül.
Kadhafi választhat: a nép vagy az ő akarata érvényesül.
A nyilvánvaló döntést 1976. április 7-én hozza meg.
Kadhafi a hadsereggel támad a tiltakozókra Tripoliban és Bengáziban.
Később sok letartóztatottat elengednek, de vannak kevésbé szerencsések.
Példát akarnak statuálni a tiltakozókkal,
ezért sokakat árulással vádolnak.
A tüntetések első évfordulóján
Omar Dabobot és Muhammed Ben Sa-oudot, két diákot,
felakasztanak, és jelen van egy különleges vendég.
Kadhafi innentől nemzeti ünneppé nyilvánítja április 7-ét,
és hogy lehetne jobban megünnepelni,
mint az ellenségei letartóztatásával minden egyes évben?
Az új hagyomány egyértelművé teszi,
hogy mostantól a vezér a törvény, és a törvénynek engedelmeskedni kell.
Az uralmad megszilárdítása kezdésnek jó,
de az új társadalom ígéretének megmutatásához
merészebb tettek kellenek, szóval álmodj nagyot.
TAKTIKA ÉPÍTS ÖRÖKSÉGET
A zsarnokok nagy projekteket indítanak.
Így válhatnak halhatatlanná,
naponta emlékeztetve mindenkit nagyságukra.
A jól kiválasztott projektek, híressé tesznek téged, és a nemzetedet is.
Hitler és a nácik elindították
az autópálya-programot,
amely korlátlan mobilitást kínált a németeknek.
Sztálin parancsot adott a moszkvai metró megépítésére,
amelyet a szocializmus diadalaként nyitottak meg 1931-ben.
Nicolae Ceauşescu román diktátor
ledózeroltatta Bukarest ötödét a Parlament Palotájának megépítéséért.
Az építkezés 13 évig tartott.
Hárommilliárd dollárba és legalább 3000 munkás életébe került.
Kár, hogy még az építkezés befejezése előtt kivégezték.
Kadhafinak is nagy ambíciói voltak, és valóra is válthatta őket.
Líbia olajban gazdag ország.
A pénz gyakorlatilag a földből jön.
Az olaj ára 1973 után megnégyszereződött.
Rettenetesen sok pénz jött be,
és ezt a pénzt szabadon, bármire elkölthette.
1984. AUGUSZTUS 28. SZAHARA, LÍBIA
Allah nevében lerakjuk az alapkövét
a nagy mesterséges folyónak.
Líbiában kevés volt az ivóvíz,
és mivel délen hatalmas vízkészletek rejlettek,
Kadhafi a kiaknázásuk mellett döntött.
Mesterséges folyó, amely termővé változtathatja a sivatagot.
Mi lenne jobb szimbóluma az új társadalomnak a virágzó sivatagnál?
Kadhafi ki akarta termelni a núbiai víztározó vizét,
amelyet óriási vezetékek és gátak vittek volna északra.
Hatalmas terv volt.
Elképesztő méretű csővezetékek,
amelyek sok száz kilométer hosszan nyúlnak.
Nem volt olcsó,
de Kadhafi a főművének tartotta a projektet,
amely évtizedekig ellátja majd Líbiát vízzel.
Sőt, elkezdte a világ nyolcadik csodájának nevezni.
Az építkezés sajnos nem ment gond nélkül.
Számos probléma akadt. Hatalmas volt a korrupció,
így aztán felrobbantak a csövek, és hasonló dolgok történtek.
A mesterséges folyó építése három évtizedig tartott,
és szakértők szerint a vízkészletek ki fognak merülni
még az évszázad vége előtt.
Viszont ez már valaki más gondja lesz.
Ez a projekt a kevés olyan közé tartozott,
amelyeket kifejezetten támogatták a líbiaiak.
Presztízsberuházás volt, amelyet a sajátjaként adhatott el.
Csakhogy az emberek memóriája rövid.
Figyelni kell arra, hogy ne felejtsék el, kinek köszönhetik a csodákat.
De hogyan?
A gyerekek jelentik a jövőt, jól kell tanítani őket.
TAKTIKA TANÍTSD AZ IFJÚSÁGOT
Minden diktátornak fontos, hogy a népesség tudjon írni és olvasni,
hogy dolgozhassanak, és pénzt kereshessenek a diktátornak.
Viszont egyetlen diktátor sem akar
jól képzett népet, amely kineveli a riválisait.
Az új társadalom sikeréhez korán kell kezdeni a nevelést.
Líbiában az oktatás összefonódott a propagandával.
Kadhafi esetében a kötelező olvasmányok listája egyetlen műből állt,
amelyet, kitaláltátok, ő írt.
A ZÖLD KÖNYV
A zöld könyv Kadhafi Líbiájának bibliája volt.
Kadhafi folyamatosan idézett belőle,
óriásplakátokon jelent meg a szövege.
Összefüggéstelen gondolatok,
de mivel Kadhafitól származnak, nem kérdőjelezhetők meg.
Néhány rossz kritika amúgy sem teheti tönkre a nemzet jövőjét.
A gyerekek dolgozatot írtak Kadhafi könyvéről, arról,
hogy mit mond Kadhafi, és ez mit jelent.
Ez aztán az okos tantervkészítés!
Kadhafi oktatási rendszerében nem csak a tanított anyag volt zseniális,
hanem az is, hogy mit nem tanítottak.
Az új líbiai társadalomban a Kadhafi előtti történelmet nem tanították,
mert mi értelme a régi, rossz időkről tanulni?
Nem tanítottak földrajzot. Még a végén elvágyódnának az emberek.
Nem tanítottak idegen nyelveket. Minek?
És mert Kadhafi szerint a mértékegységek a Nyugati elnyomás eszközei,
betiltotta a metrikus rendszert.
Talán volt benne jó is.
De néha, a gondos tervezés ellenére is,
a kicsik nem azt tanulják meg, amit akarsz.
Ezért tartott néha személyesen órákat,
hogy biztosan célba érjen az üzenet.
1984 nyarán
Bengáziban több ezer iskolásnak ígértek különleges kirándulást.
Buszokra rakták őket,
és elvitték őket a város nyitott kosárlabda-stadionjába.
Azonban valami teljesen szokatlan dolog várt rájuk.
A fő attrakció Al-Sadek Hamed Al-Shuwehdy volt.
A vádlott beismerte a terrorcselekményeket.
A 30 éves mérnök nem sokkal korábban tért vissza az USA-ból.
A közönségnek azt mondták, ez a tárgyalása,
de valójában már elítélték.
Amikor a tömeg rájött, hogy mi készül, egyesek kegyelemért könyörögtek.
Mások ünnepeltek.
De valami félresikerült.
Az elítélt nem halt meg.
A tömegből előlépett egy nő.
A neve Huda Ben Amer.
Egy határozott rántással befejezte a munkát.
Huda, a hóhér néven lett ismert.
Az, hogy segített az államnak kivégezni egy ártatlan áldozatot,
beindította a karrierjét,
és végül turisztikai és sportminiszter lett.
Illő jutalom annak, aki példát mutatott a fiataloknak.
Főleg a fiatal lányoknak.
De Huda fényes példája azt is megmutatja,
mennyire erős, sőt, gyilkos tud lenni egy nő.
Az új társadalom kiépítése felé vezető úton
ezért kell extra figyelmet adni a szebbik nemnek.
TAKTIKA HELYEZD A NŐKET A HELYÜKRE
A modern történelem meghatározó diktátorai mind férfiak voltak.
Általánosságban a nőket szükségesnek,
de egyben veszélyesnek is tartották.
A tekintélyelvű gondolkodás vissza akarja állítani azt a hierarchiát,
amelyben a férfiak állnak a társadalmi rend csúcsán.
Kadhafi azonban modern zsarnok akart lenni,
aki az egész népének épít tökéletes társadalmat.
Kadhafi a nemek egyenlőségének elvét vallotta,
ezért az uralma alatt
legalábbis szimbolikusan, támogatni próbálta a nőket.
És van jobb szimbólum ennél?
Volt egy különös, női testőrosztaga.
A James Bond-filmeket juttatja az ember eszébe.
Kadhafi felszabadította a líbiai nőket.
Előtte a nők nem voltak szabadok.
Külföldre is elkísérték.
Kadhafi profin manipulálta a médiát.
Pontosan tudta, mire vadásznak a fotósok, és mi kerül be a híradóba.
De a kulisszák mögött
nem volt ilyen modern a valóság.
Kevesen tudják, hogy a testőrök egyben a háremét is alkották.
A gárda új tagjait Kadhafi országjárásain toborozták.
Imádta a gyönyörű, fiatal nőket. Némelyik alig 14 éves volt.
A gárdisták folyamatosan keresték az új arcokat.
A jelölteket találkozóra hívták a vezérrel.
Az a nő, akinek megpaskolta a fejét, kiválasztottál vált,
és hamarosan eltűnt.
Akár akarta, akár nem,
a „forradalom szüze” lett, ahogy Kadhafi nevezte a dolgot,
és kötelessége volt szolgálni vezérét.
Kadhafi gyakran zaklatta és megerőszakolta őket.
Néhányan visszatérhettek a családjukhoz,
de a hagyományos muszlim társadalom ezután nem fogadta el őket.
Kadhafi ezen a módon az évek során nők ezreit zaklatta.
Ez is része volt a tökéletes világ víziójának,
amelyben a legnagyobb dicsőség Líbiát,
és ezzel Kadhafit szolgálni.
Kadhafi maga volt a nemzet.
A diktátorok teljes mértékben kisajátítják a nemzetet.
Ők rendelkeznek a vagyon és az emberek felett.
Azt tesz a testükkel, amit akar.
Moammer Kadhafiként úgy tűnhet,
hogy minden megvan az új társadalomhoz.
Pénz, hűséges alattvalók,
a nagyság betonba öntött szimbólumai, izgalmas munkalehetőségek.
De nem ülhetsz a babérjaidon.
Ha az egész világ tanulhat a nemzeti büszkeséged megteremtéséből,
miért tartanád meg magadnak?
TAKTIKA EXPORTÁLD A FORRADALMAT
Abszolút vezetővé válni nem semmi,
de globális mozgalmat alapítani? Ez már legendás tett.
Ezért imádnak terjeszkedni a legambiciózusabb zsarnokok.
Adolf Hitler 1940-ben bábkormányt hozott létre
a megszállt Franciaországban,
amely megfosztotta állampolgárságuktól a zsidókat,
és 70 000 ember küldött meghalni a koncentrációs táborokba.
A II. világháború után Sztálin agresszíven támogatta
a kommunista rezsimek kialakulását Kelet-Európában,
baráti államok ütközőzónáját hozva létre.
Mao Ce-Tung pedig fegyverrel és pénzzel segítette Észak-Vietnamot
a Délkelet-Ázsia uralására irányuló terve részeként.
Azonban egyeseknek nehezen ment a kapcsolatépítés.
Mindent megtett, hogy az arab államok figyelme rá irányuljon.
A többi vezető lenézte.
Viszont mindegy, mit gondol a világ többi része,
mindig lesznek csoportok,
amelyek a szívükbe fogadnak, megfelelő támogatásért.
Kadhafi számos szeparatista mozgalmat támogatott.
A világ minden pontján,
ha egy forradalmi csoportnak pénz kell,
Kadhafira számíthat.
A problémás barátokkal az a gond,
hogy a többiek ez alapján kezdenek megítélni.
Berlinben hajnali két órakor
robbant fel a bomba a zsúfolt La Belle diszkóban.
A rendőrség szerint kb. 500-an voltak bent,
sokan közülük kimenőn levő amerikai katonák. A robbanás…
A gyilkosok nem követhették volna el ezt a bűnt
a védelem és támogatás nélkül,
amelyet például Kadhafi ezredes Líbiája kínál.
Kadhafi terrorista volt.
Tiszteletet várt a világtól, miközben mindenkit terrorizált.
Nem hajtunk fejet Amerika előtt.
Egy bölcs tanács:
a saját népünket terrorizálni sokkal egyszerűbb, mint a teljes Nyugatot.
Senki sem dicsekedhet amerikaiak megölésével. Senki.
1986. ÁPRILIS AZ USA LÉGICSAPÁST MÉR LÍBIÁRA
Amikor az USA visszavágásként bombázni kezdte Líbiát,
Kadhafit sokkolta a dolog,
mert tévedhetetlennek hitte magát.
Ahogy a hajnal láthatóvá tette a bombázás pusztítását,
Washington közölte, katonai és terroristabázisokat támadtak.
A taktikája súlyos tévedésnek bizonyult.
A vég kezdete? Ne olyan gyorsan!
Aki a világ tíz legnagyobb olajkincsének egyikét birtokolja,
néha nyugodtan elszámíthatja magát.
De ahogy látni fogjuk,
a hatalom megtartásához muszáj követni a kézikönyvet.
Kadhafi ezt a saját kárán tanulta meg.
TAKTIKA RAGASZKODJ A FEGYVEREKHEZ
Kadhafi dolgai jól mentek.
Vagyon, hatalom, kifogástalan divatérzék,
harc az ideális társadalomért.
De az új évezred beköszöntésekor
az USA megdöntötte Szaddam Husszeint,
és közel-keleti diktátornak lenni többé már nem volt biztonságos dolog.
A terror elleni háború csak most kezdődik.
A kézikönyv szerint nehéz időkben ragaszkodj a kemény módszerekhez.
Kadhafi más utat választott.
Változásokat vezetett be…
amelyekről úgy érezte, hogy tetszeni fognak a Nyugatnak.
Szólásszabadság, szabad gyülekezés, szabad sajtó.
Felhagyott a kínzásokkal.
Mindenképpen kedves húzás,
de a terror kordában tartja a potenciális ellenzéket.
Mihez vezetett mindez?
Ezek a jogok adják a szervezkedések alapját,
amelyek aztán megdöntik a kormányt.
Elkerülhetetlen a dolog. A felvilágosult reformokat annak értékelik,
aminek valóban értékelhetők: a gyengeség jelének.
Ezredes úr, elhagyja a hadserege?
Elfelejtettem a nyelvét.
Felkeltek ellene, a Nyugat nem segített,
és meghalt.
Amikor végül körülvették a lázadók,
azt mondta: „Nem csináltam semmit. Miért bántok így velem?”
Az esetek többségében ez jogos kérdés.
Megölte a fivéremet, az unokatestvéremet. Megerőszakolta a barátnőimet.
Felgyújtotta a családunk házát.
Végső soron azonban Kadhafi bukását az okozta,
hogy nem követte az útmutatót, gyenge lett, és ezért meg is fizetett.
Végül természetesen levadászták és megölték.
Aggodalomra semmi ok.
A kézikönyv mutat egy másik utat is,
amellyel megvalósítható minden zsarnok álma,
az örökre berendezkedő rezsim.
Az utolsó fejezet Észak-Koreába kalauzol minket,
ahol a Kim-dinasztia megfejtette az örök uralom titkát.
Készen állsz az istenné válásra?
A feliratot fordította: Vass András